L-Unjoni Ewropea tikkundanna bl-aktar mod qawwi l-aħħar sensiela indiskriminata ta' bombardamenti u attakki kontra persuni ċivili li jistgħu jiġu attribwiti lill-forzi ta' Haftar, li fil-lejl tas-7 ta' Mejju laqtu għadd ta' żoni residenzjali fi Tripli, inkluż qrib ir-rappreżentanza diplomatika tal-Italja, u qatlu mill-inqas 5 persuni ċivili innoċenti u darbu ħafna oħrajn. Aħna nesprimu s-solidarjetà tagħna mal-Italja u noffru l-kondoljanzi lill-familji tal-vittmi u nawguraw irkupru malajr lil dawk li ndarbu. Aħna nissottolinjaw li kwalunkwe tip ta' attakk indiskriminat kontra l-persuni ċivili u l-infrastruttura ċivili mhuwiex aċċettabbli u jmur kontra r-rispett għall-ħajja tal-bniedem u d-dritt umanitarju internazzjonali.